《黄山喜晴即事》
宋代·叶秀发

一春鸠妇不停鸣，远岫云归喜得晴。
水拍秧田钗股细，风吹麦陇浪纹轻。
天应怜我倦行役，山亦多情互送迎。
三十六峰如好客，相逢便觉眼增明。

作者简介：叶秀发（一一六一～一二三○），南宋官吏。字茂叔，学者称南坡先生，金华（今属浙江）人。师事吕祖谦、唐仲友。宁宗庆元二年（一一九六）进士。授福州长溪簿。历庆元府教授，知政和县、休宁县、扬子县。理家绍定元年（一二二八），知高邮军。三年卒，年七十。